കൈത്തറിക്ക് കൈത്താങ്ങുമായി കെഎസ്ആര്ടിഇഎ നെയ്യാറ്റിന്കര: ഓണക്കാലത്തെ ദുരിതാവസ്ഥകളില് നിന്നും കൈത്തറി വ്യവസായത്തെ രക്ഷിക്കാന് ദേശീയ കൈത്തറി ദിനത്തില് നെയ്യാറ്റിന്കര ഡിപ്പോയിലെ ട്രാന്സ്പോര്ട്ട് ജീവനക്കാര് കൈത്തറി ചലഞ്ചുമായി രംഗത്ത്. മഹാമാരി തട്ടിയെടുത്ത ട്രാന്സ്പോര്ട്ട് ജീവനക്കാരുടെ കുടുംബാംഗങ്ങളെ സഹായിക്കുന്ന സ്നേഹസ്പര്ശം പദ്ധതിയുടെ പ്രവര്ത്തനങ്ങള്ക്കാവശ്യമായ തുകയും കൈത്തറി ചലഞ്ചിലൂടെ ജീവനക്കാര് സ്വരൂപിക്കും. ഓണക്കാലത്ത് ജീവനക്കാര്ക്കും കുടുംബാംഗങ്ങള്ക്കും ആവശ്യമായ മുണ്ടും സെറ്റ് സാരിയും ചലഞ്ചിലൂടെ കൈമാറും. ഒരാഴ്ചകൊണ്ട് കൈത്തറി ചലഞ്ച് പ്രവര്ത്തനങ്ങള് പൂര്ത്തീകരിക്കും. ട്രേഡ് യൂണിയന് ഭേദമന്യേ ജീവനക്കാരെ കൈത്തറി ചലഞ്ചില് പങ്കെടുപ്പിക്കുമെന്ന് സംഘാടകര് അറിയിച്ചു. നെയ്യാറ്റിന്കര ഡിപ്പോയിലെ കൈത്തറി ചലഞ്ച് പ്രവര്ത്തനങ്ങള് ജില്ലാ പഞ്ചായത്ത് പ്രസിഡന്റ് അഡ്വ. ഡി. സുരേഷ് കുമാര് ഉദ്ഘാടനം ചെയ്തു. ആദ്യ മുണ്ടും സാരിയും എടിഒ മുഹമ്മദ് ബഷീര് ഏറ്റുവാങ്ങി. അസോസിയേഷന് യൂണിറ്റ് പ്രസിഡന്റ് എസ്.എസ്.സാബുവിന്റെ അധ്യക്ഷനായിരുന്നു. അസോസിയേഷന് നേതാക്കളായ സുശീലന് മണവാരി, എന്.കെ. രഞ്ജിത്ത്, ജി. ജിജോ, ജനറല് സി.ഐ. സതീഷ് കുമാര് എന്നിവര് സംബന്ധിച്ചു.